
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΟΡΜΟΣ ΦΟΙΝΙΚΟΥΝΤΑΣ» Ν. Μεσσηνίας, προ 
ιδιοκτησίας Ηλία Τσώνη. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χώρου εγκατάστασης κρεαταγοράς και όροι περιορι¬ 
σμοί δόμησης αυτού σε έκταση που βρίσκεται στην εκτός σχεδίου 
περιοχή του δήμου Μενεμένης Ν. Θεσσαλονίκη .. 2 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή του Μεταξουργείου επί της οδού Πηλέως 8 στην Αθήνα 
(Ν. Αττικής) και καθορισμός ειδικών όρων και περιορισμών δό¬ 
μησης αυτού._. 3 

Χαρακτηρισμός ως διατηρητέου του κτιρίου που βρίσκεται στην 
Πλατεία «Εμμανουήλ» στον Τύρναβο του Ν. Λαρίσης (πρώην Ξε¬ 
νοδοχείο «Όλυμπος») και καθορισμός ειδικών όρων και περιορι¬ 
σμών δόμησης αυτού.. 4 

Χαρακτηρισμός ως διατηρητέου του κτιρίου που βρίσκεται στην 
Κοινότητα Σταυρού» του οικισμού Μακράτα (Ν. Κερκύρας) και 
καθορισμός ειδικών όρων και περιορισμών δόμησης αυτού. . . 5 

ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης ακινήτου στη Βέροια. . 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ν. 91/88 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΟΡΜΟΣ ΦΟΙΝΙΚΟΥΝΤΑΣ», Ν. Μεσσηνίας προ ιδιοκτησίας 
Ηλία Τσώνη. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/80 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.82 τεύχος Β') κοινής απο- 
φάσεως των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 


κής αρμοδιότητας του Υπουργείου Οικονομικών». 

3. Την από 12.5.1988 έκθεση της «Επιτροπής καθορισμού των 
ορίων του αιγιαλού και παραλίας και αμμοληψίας», που καθόρισε τα 
όρια του αιγιαλού και της παραλίας στην περιοχή «ΟΡΜΟΣ ΦΟΙΝΙ- 
ΚΟΥΝΤΑΣ» και το από Σεπτέμβρη 1986 με κλίμακα 1:500 τοπογρα¬ 
φικό διάγραμμα του τοπογράφου μηχανικού Γεωργίου Δημόπουλου, 
που θεωρήθηκε την 10.5.1988 από την Δ/νση Τεχνικών Υπηρεσιών 
της Νομαρχίας Μεσσηνίας και συνοδεύει την έκθεση της προαναφερόμε- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 544.5/503/88/14.9.1988 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως», σε συνδυασμό με τις 
διατάξεις του από 28.6.1955 Δ/τος «περί εξαιρέσεως από της κατά το 
άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.84 σχε¬ 
τικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 12.5.1988 Έκθεση της Επιτροπής καθο¬ 
ρισμού των ορίων του αιγιαλού και παραλίοις και θέσεως αμμοληψίας, 
καθώς και το από Σεπτέμβρη 1988 τοπογραφικό διάγραμμα, που την 
συνοδεύει, το οποίο συντάχθηκε από τον Γ. Δημόπουλο Τοπογράφο μη¬ 
χανικό, με κλίμακα 1:500 και θεωρήθηκε την 10.5.1988 από τη Δ/ 
νση Τεχνικών Υπηρεσιών της Νομαρχίας Μεσσηνίας, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση «ΟΡΜΟΣ ΦΟΙΝΙΚΟΥΝΤΑΣ» και με κίτρινη γραμμή τα όρια 
της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Καλαμάτα, 16 Δεκεμβρίου 1988 
Ο Νομάρχης 

ΒΑΣΙΛΗΣ ΠΕΤΡΟΠΟΥΛΑΚΗΣ 
ΕΚΘΕΣΗ 

Επιτροπής Καθορισμού ορίων αιγιαλού και παραλίας 
Άρθρο 74 Π.Δ. 636/77. 

Για τον καθορισμό των ορίων του αιγιαλού και παραλίας μπροστά 
στο κτήμα ιδιοκτησίας Ηλία Τσώνη στην περιοχή «όρμου Φοινικούντας» 
της Κοινότητας Φοινικούντας. 

Οι υπογεγραμμένοι: 

1. Μπακογιάννης Παναγιώτης Οικονομικός Έφορας Πύλου. 

2. Μαρτίνος Χαράλαμπος Υποπλοίαρχος Λ.Σ. 

3. Σταύρος Καρτερολιωτης Πολ. Μηχανικός της Δ.Τ.Υ.Ν. Μεσση¬ 
νίας Αναπληρωτής του Δ/ντού Τ.Υ., αποτελούντες την επιτροπή καθο¬ 
ρισμού ορίων του αιγιαλού και της παραλίας μεταβήκαμε επί τόπου 
στην προαναφερόμενη περιοχή την 12.5.88 και αποφασίσαμε τα εξής: 

Λαβόντες υπόψη: 

1. Τα από 9.9.1986 Τοπογραφικά Διαγράμματα του Τοπ. Μηχανι¬ 
κού Γιώργου Δημόπουλου θεωρημένη την 10.5.88 από τον Δ/ντή Τε¬ 
χνικών Υπηρεσιών. 

2. Τις διατάξεις του Α.Ν. 2340/40, όπως τροποποιήθηκε μεταγενέ¬ 
στερα. 

3. Την από την επιτροπή μετάβαση σχηματισθείσα αντίληψη περί του 
πλάτους της βραχόμενης ζώνης της ξηράς και των λοιπών συναφών 
στοιχείων ήτοι: 

α) Την μορφολογία της περιοχής. 

β) Το γεγονός ότι δεν υπάρχουν ενδείξεις μεταβολής της καταστά- 
σεως της ακτής από διαβρώσεις, προσχώσεις ή εκτελεσθέντα έργα, 
αποφασίζουμε: 

Καθορίζουμε επί του ως άνω Τοπογραφικού Διαγράμματος. 

α. Την οριογραμμή του αιγιαλού'1, 2, 3, 4, 5, 6, 7, 8,.9, 10, 11, 


12, 13, 14, 15, 16, 17, 18 της οποίας οι κορυφές εξασφαλίζονται από 
τις συντεταγμένες τους στο κρατικό σύστημα συντεταγμένων. 

β. Την οριογραμμή της παραλίας, Γ, 2\ 3’, 4\ 5\ 6’, 7’, 8\ 9', ΙΟ’, 
11", 12', 13', 14', 15', 16’, 17', 18', σε σταθερή απόσταση 10 μέτρων 
από την γραμμή αιγιαλού. 

γ. Οτι καθορίζεται ζώνη παραλίας ΙΟμ. εις όλο το μήκος της περιο¬ 
χής επειδή δεν εξυπηρετούνται οι σκοποί του άρθρου 7 του Α.Ν. 2344/ 
40. 

Η Επιτροπή' 

ΠΑΝΑΓΙΩΤΗΣ Γ. ΜΠΑΚΟΓΙΑΝΝΗΣ 
ΧΑΡΑΛΑΜΠΟΣ I. ΜΑΡΤΙΝΟΣ 
ΣΤΑΥΡΟΣ ΚΑΡΤΕΡΟΛΙΩΤΗΣ 

ΠΟΛΕΟΔΟΜΙΑ 

ΔΙ ΑΤΑΓΜΑ ΤΑ 

( 2 ) 

Καθορισμός χώρου εγκατάστασης κρεαταγοράς και όροι περιορισμοί 

δόμησης αυτού σε έκταση που βρίσκεται στην εκτός σχεδίου περιοχή 

του δήμου Μενεμένης Ν. Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ./τοςτης 17.7.1923 «Περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 9 γ 10 (παρ. 2) και 14. 

2. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2,3, και 7. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ. 1). 

4. Τις διατάξεις του Ν. 1561/1985 «Ρυθμιστικό σχέδιο και πρό¬ 
γραμμα προστασίας περιβάλλοντος περιοχής της Θεσσαλονίκης και άλ¬ 
λες διατάξεις» (ΦΕΚ 148/Α) και ειδικότερα το άρθρο 14 ενότητα Α πα- 
ράγρ. 3, 1, 7 αυτού. 

5. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. 75724/1151/30.12.1983 (ΦΕΚ 767/Β) κοινή 
απόφαση των Υπουργών Προεδρίας Κυβερνήσεως και Χωροταξίας, Οι¬ 
κισμού και Περιβάλλοντος «Κωδικοποίηση - τροποποίηση και συμπλή¬ 
ρωση συλλογικών οργάνων γνωμοδοτικής - αποφασιστικής αρμοδιότη¬ 
τας Υπουργείου Χωροταξίας, Οικισμού και Περιβάλλοντος σε ενιαίο 
κείμενο» και ειδικότερα το άρθρο 4 αυτής. 

8. Τις διατάξεις του υπ’ αριθ. 352/1985/Π.Δ/τος «Μεταβίβαση 
αρμοδιοτήτων στη Διεύθυνση Οικισμού Θεσσαλονίκης και στη Νομαρ¬ 
χία Θεσσαλονίκης» (ΦΕΚ 128/Α) και ειδικότερα το άρθρο 1 αυτού. 

9. Τις υπ’ αριθ. 1/88, 38/88 και 63/88 γνωμοδοτήσεις του δημο¬ 
τικού συμβουλίου Μενεμένης. 


10. Την υπ’ αριθ. 1099/1988 γνωμοδότηση του συμβουλίου Χω¬ 
ροταξίας, Οικισμού και Περιβάλλοντος νομού Θεσσαλονίκης. 

11. Την υπ’ αριθ. 714/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζεται χώρος εγκατάστασης κρεαταγοράς σε περιοχή που βρί¬ 
σκεται εκτός εγκεκριμένου ρυμοτομικού σχεδίου του δήμου Μενεμένης 
και εντός της ζώνης οικιστικού ελέγχου περιοχής Ν. Θεσσαλονίκης 
όπως φαίνεται με στοιχεία Α, Β, Γ, Δ, Ε, Ζ, Η, Α στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αριθ. 
70683/1988 πράξη του και που συνοπτικό του αντίτυπο δημοσιεύεται 
με το παρόν διάταγμα. 

Άρθρο 2 

Καθορίζονται όροι και περιορισμοί δόμησης του χώρου ως κάτωθι: 

Μέγιστο ποσοστό κάλυψης: τριάντα τοις εκατό (30%) της επιφάνειας 
του χώρου. 

Συντελεστής δόμησης: οκτώ δέκατα (0,8). 

Μέγιστο επιτροπόμενο ύψος των ανεγερθησομένων κτιρίων: έντεκα 
(11) μέτρα. 

Τα κτίρια πρέπει να απέχουν από τα πλάγια όρια του οικοπέδου δέκα 
(10) μέτρα τουλάχιστον εάν πρόκειται για κύριες εγκαταστάσεις και πέ¬ 
ντε (5) μέτρα τουλάχιστον εάν πρόκειται για δευτερεύουσες εγκαταστά¬ 
σεις (υπόστεγο, φυλάκιο, μηχανοστάσιο κ.λπ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Νοεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Α ΠΟΦΑΣΕ ΙΣ 

Αριθ. 370/85 (3) 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή του Μεταξουργείου επί της οδού Πηλέως 8 στην Αθήνα (Ν. 

Αττικής) και καθορισμός ειδικών όρων και περιορισμών δόμησης 

αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 2 ΙΟ/Α') και ειδικότερα τα άρθρα 3 και 4 (παρ. 2), όπως 
τροποποιήθηκε με το άρθρο 1 του Ν. 1772/1988 «Τροποποίηση δια¬ 
τάξεων του Ν. 1577/1985 «Γενικός Οικοδομικός Κανονισμός και άλ¬ 
λες σχετικές διατάξεις» (ΦΕΚ 91/Α’/88). 

2. Την αριθ. ΐ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων κ.λπ.» 
(ΦΕΚ 526/Β’). 

3. Την αριθ. Υ.1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β·). 

4. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/ 
Β/88). 

5. Την από 29.4.88 αιτιολογική έκθεση της Διεύθυνσης Παραδοσια¬ 
κών Οικισμών και Περιβάλλοντος (Γ7), την οποία υιοθετεί η Διεύθυνση 
Πολεοδομικού Σχεδιασμού, Τμήμα Παραδοσιακών Οικισμών με το από 
1.9.1988 σήμα της. 

6. Την από 18.5.1988 σύμφωνη γνώμη των Κωνσταντίνου Γα- 
λάνη, Αγγέλου Μακρή για το χαρακτηρισμό ως διατηρητέου του παρα¬ 
κάτω κτιρίου. 

7. Το αριθ. 51/1988 Π. Δ/γμα «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων και ειδικότερα το άρθρο 5 
παράγρ. 1 και 2 εδ. γ» (ΦΕΚ 19/Α'/88), αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην πε¬ 
ριοχή του Μεταξουργείου του δήμου Αθηναίων (Ν. Αττικής) επί της 
οδού Πηλέως 8 φερόμενο ως ιδιοκτησία Κωνσταντίνου Γαλάνη και Αγ¬ 
γέλου Μακρή, όπως φαίνεται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:1000 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με την αριθ. 370/ 
1989 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον στο Τμήμα Αρχείου Σχεδίων της Διεύθυνσης 
Τοπογραφικών Εφαρμογών του Υπουργείου Περιβάλλοντος, Χωροτα¬ 
ξίας και Δημοσίων Έργων, οδός Πουλίου και Αμαλιάδος 17 για να λά¬ 
βουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η,επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 350/35 (4) 

Χαρακτηρισμός ως διατηρητέου του κτιρίου που βρίσκεται στην Πλα¬ 
τεία «Εμμανουήλ» στον Τύρναβο του Ν. Λαρίσης (πρώην Ξενοδοχείο 

«Όλυμπος») και καθορισμός ειδικών όρων και περιορισμών δόμησης 

αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α'/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός 
και άλλες σχετικές διατάξεις» (ΦΕΚ 91/Α'/88). 

2. Την αριθ. Υ.1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων κ.λπ.» 
(ΦΕΚ 526/Β’). 

3. Την αριθ. Υ.1436/15.10.1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β-/87). 

4. Την αριθ. 15883/1903/8.2.88 κοινή απόφαση του Υπουργού 
Προεδρίας της Κυβερνήσεως και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (ΦΕΚ 142/Β'/88). 

5. Την από 13.7.1988 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

6. Την από 14.9.1988 σύμφωνη γνώμη της Αγροτικής Τράπεζας 
της Ελλάδος, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην Πλα¬ 
τεία «Εμμανουήλ» στο δήμο Τυρνάβου (Ν. Λαρίσης), φερόμενο ως ιδιο¬ 
κτησία της Αγροτικής Τράπεζας της Ελλάδος όπως φαίνεται με μαύρη 
διαγράμμιση στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την αριθ. 350/89 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 μέρες τουλάχιστον στο Τμήμα Αρχείου Σχεδίων της Δ/νσης Τοπο¬ 
γραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων από τη δημοσίευση της απόφασης αυτής στην 
Εφημερίδα της Κυβερνήσεως για να λάβουν γνώση οι ενδιαφερόμε¬ 
νοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των αρχιτεκτονικών στοιχείων των 
κυρίων όψεων αυτού. Επιτρέπεται μόνο η αντικατάσταση όσων έχουν 
φθαρεί με άλλα όμοια στοιχεία. 

3. Επιτρέπονται εσωτερικές μετατροπές και διαρρυθμίσεις του διατη¬ 
ρητέου κτιρίου ώστε να διασφαλίζεται η λειτουργικότητά του και να εξυ¬ 
πηρετείται νέα χρήση του (κατάστημα και γραφεία Τράπεζας). 

4. Επιτρέπεται η τοποθέτηση κιγκλιδωμάτων ασφαλείας στα κουφώ¬ 
ματα του ισογείου. Τα κιγκλιδώματα αυτά προσαρμόζονται στον αρχι¬ 
τεκτονικό χαρακτήρα του κτιρίου. 

5. Επιτρέπεται η ενίσχυση του φέροντα οργανισμού και ο μηχανολο¬ 
γικός εξοπλισμός του κτιρίου χωρίς όμως κανένα από τα παραπάνω 
στοιχεία να είναι εμφανές στην όψη. 

6. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση του 
χώρου του κτιρίου. 

7. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

- 4 -— 

Αριθ. 349/34 ' (5) 

Χαρακτηρισμός ως διατηρητέου του κτιρίου που βρίσκεται στην Κοινό¬ 
τητα Σταυρού» του οικισμού Μακράτα (Ν. Κερκύρας) και καθορι¬ 
σμός ειδικών όρων και περιορισμών δόμησης αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

" \ 

’ Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α'/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός 
και άλλες σχετικές διατάξεις» (ΦΕΚ 91/Α'/88). 

2. Την αριθ. Τ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων κ.λπ.» 
(ΦΕΚ 526/Β ). 

3. Την αριθ. Υ.1436/15.10.87 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β787). 

4. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/ 
Β'/88). 

5. Την από 25.7.88 αιτιολογική έκθεση του Τμήματος Παραδοσια¬ 
κών Οικισμών της Διεύθυνσης Πολεοδομικού Σχεδιασμού. 

6. Την από 15.9.88 (αρ. πρ. 65005/8344/19.9.88) σύμφωνη 
γνώμη του ενδιαφερομένου Αντώνη Κογεβίνα για τον χαρακτηρισμό ως 
διατηρητέου του παρακάτω κτιρίου, αποφασίζουμε: 

• 1. Χαρακτηρίζεται ως διατηρητέο το κτίριο που βρίσκεται στη θέση 
Σταυρός του οικισμού Μακράτα (Ν. Κερκύρας) φερόμενο ως ιδιοκτησία 
Αντώνη Κογεβίνα, όπως φαίνεται στο σχετικό πρωτότυπο διάγραμμα 
με κόκκινο χρώμα, σε κλίμακα 1:1000, που θεωρήθηκε'από τον Προϊ¬ 
στάμενο της Διεύθυνσης Τοπογραφικών Εφαρμογών με την αριθ. 349/ 
1989 πράξη του. 

Ακριβές αντίγραφο του διαγράμματος αυτού θα είναι αναρτημένο για 
είκοσι (20) μέρες τουλάχιστον στο Τμήμα Αρχείου Σχεδίων της Διεύ¬ 
θυνσης Τοπογραφικών Εφαρμογών του Υπουργείου Περιβάλλοντος, 
Χωροταξίας και Δημοσίων Έργων, από τη δημοσίευση της απόφασης 
αυτής, στην Εφημερίδα της Κυβερνήσεως, για να λάβουν γνώση οι εν¬ 
διαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση του φέροντα οργανισμού, η εσωτερική διαρρύθμιση, 
καθώς και επεμβάσεις για λόγους λειτουργικούς του διατηρητέου κτι¬ 


ρίου, εφόσον δεν αλλοιώνεται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση τών 
χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και στον περιβάλλοντα χώρο του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Α ΝΑΚΟΙΝΩΣ ΕΙΣ 

Αριθ, 831 (6) 

Ειδοποίηση παρακατάθεσης αποζημίωσης ακινήτου στη Βέροια. 

Ο ΔΗΜΑΡΧΟΣ ΒΕΡΟΙΑΣ 

Ανακοινώνει την παρακατάθεση ποσού αποζημίωσης ρυμοτομούμε- 
νης ιδιοκτησίας που βρίσκεται στη Βέροια, με το παρακάτω γραμμάτιο 
ένστασης παρακαταθήκης. 

ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ 
ΚΕΝΤΡΙΚΗ ΥΠΗΡΕΣΙΑ ΑΘΗΝΩΝ 
ΓΡΑΜΜΑΤΙΟ ΣΥΣΤΑΣΕΩΣ ΠΑΡΑΚΑΤΑΘΗΚΗΣ 
ΠΟΣΟΥ ΔΡΧ.: 4.272.400 Αριθμός 54/11.1.89 
Δ/νση Δανείων Ν.Π. και Τ.Ε. από δάνειο και για λογαριασμό του Δή¬ 
μου Βέροιας κατέθεσε στο Ταμείο Παρακαταθηκών και Δανείων 

Δραχμές: τέσσερα εκατομμύρια διακόσιες εβδομήντα δύο χιλιάδες 
τετρακόσιες για την κατωτέρα αιτία. 

Αποζημίωση έκτασης που ρυμοτομήθηκε με τα παρακάτω στοιχεία 
που θα αποδοθεί στους δικαιούχους που θα αναγνωρισθούν με δικαστική 
απόφαση. 

πράξη αναλογισμού Π.Γ.: 7/82 Νομού Ημαθίας 
σκοπός: αποζημίωση ρυμοτομουμένων ιδιοκτησιών 
περιοχή: Δήμου Βέροιας 
ρυμοτομητέα έκταση Τ.Μ.: 534,05 
Απόφ. καθορ. τιμής μονάδος: 76/85 Εφετείου Θεσ/νίκης 
Αριθ. Δήλωσης Φ.Μ.Α.: 27/1989 
Οικονομικής Εφορίας: Βέροιας. 

Αθήνα, 11 Ιανουάριου 1989 

Ο Ταμίας Ο Τμημάτάρχης Ο Δ/ντής 

(υπογραφή) (υπογραφή) (υπογραφή) 

Βέροια, 19 Ιανουάριου 1989 

Ο Δήμαρχος 
ΑΝΔΡΕΑΣ ΒΛΑΖΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



